‎(ผลงานซีรีส์จาก NETFLIX)
‎อำนาจเบ็ดเสร็จ
‎ไม่เอาน่า คุณรู้ว่าคุณต้องการมัน
‎คุณแค่ไม่รู้ว่าจะเอามาได้ยังไง
‎แต่ผมรู้
‎มีคู่มืออยู่เล่มหนึ่ง
‎ซึ่งมีชุดกลยุทธ์ที่ทรราช ‎ชื่อกระฉ่อนที่สุดในประวัติศาสตร์
‎ใช้เพื่อให้ได้อำนาจที่เกินจินตนาการมา
‎แต่ละคนต่างก็มีวิธีของตัวเอง
‎(ยึดอำนาจ อดอล์ฟ ฮิตเลอร์)
‎(กำจัดศัตรู ซัดดัม ฮุสเซน)
‎(ใช้ความกลัวครอบงำ อีดี้ อามิน)
‎(ผูกขาดความจริง โจเซฟ สตาลิน)
‎(สร้างสังคมใหม่ มูอัมมาร์ กัดดาฟี)
‎แต่มีข้อเสียเล็กๆ อยู่ข้อหนึ่ง
‎เส้นทางนี้มีทางเลือกที่ไม่น่าอภิรมย์รวมอยู่ด้วย
‎แต่ไม่มีใครพูดนี่ว่าการปกครองเป็นเรื่องง่าย
‎อยากเปิดดูข้างในไหม
‎ตอนผมพูดคำว่า "ทรราช" คุณคิดถึงอะไร
‎(ทรราช 1. ผู้ปกครองที่โหดร้ายและกดขี่)
‎ไม่ นั่นง่ายเกินไป
‎ทรราชคือรัฐบาลสำหรับคนที่ต้องการผลลัพธ์
‎ถ้าคุณดูประวัติศาสตร์ของมนุษย์ ‎จะเห็นว่าเสรีภาพไม่ใช่บรรทัดฐาน
‎เราชอบที่จะถูกปกครอง
‎ตอนที่เราอยู่ในช่วงเวลาที่ยากลำบาก ‎ก็มักจะอยากให้มีใครสักคนลุกขึ้นมา
‎ถือโอกาสนี้พูดว่า ‎"ฉันนี่แหละจะแก้ไขทุกอย่างเอง"
‎ทรราชที่ประสบความสำเร็จ ‎ที่สุดในประวัติศาสตร์ทำเช่นนั้น
‎ปฏิรูปสังคมตั้งแต่บนลงล่าง
‎ถ้าเดินตามทางของพวกเขาทีละก้าว
‎คุณก็ทำได้เช่นกัน
‎มันมีคู่มือสำหรับทรราช
‎ถ้าคุณอยากเป็นทรราช ‎คุณก็แค่ต้องทำบางอย่างตามนั้น
‎นั่นแหละ
‎แต่ก่อนที่คุณจะทำอะไรได้ ‎คุณต้องก้าวออกจากฝูงชน
‎และกุมบังเหียนแห่งอำนาจให้ได้ก่อน
‎นี่จะเป็นจุดเริ่มต้นของเรื่องราวของเรา
‎ที่ศิลปินภูมิศิลป์ที่ล้มเหลว
‎ผู้ซึ่งสร้างตัวเองขึ้นใหม่ ‎จนเป็นชายที่ทรงอำนาจที่สุดในโลก
‎(กันยายน 1934)
‎(หนึ่งเดือนหลังฮิตเลอร์ขึ้นเป็นเผด็จการ)
‎คนนี้ไง อดอล์ฟ ฮิตเลอร์
‎แค่หนึ่งเดือนหลังจากได้เป็น ‎ผู้ปกครองเผด็จการของเยอรมนี
‎แล้วอดอล์ฟ ฮิตเลอร์กลายมาเป็น ‎อดอล์ฟ ฮิตเลอร์ได้ยังไง
‎และบทเรียนอะไรที่คุณ ‎จะได้จากเขาเพื่อก้าวขึ้นสู่อำนาจ
‎(ภาพวาดเอื้อเฟื้อโดยอดอล์ฟ ฮิตเลอร์)
‎ฮิตเลอร์ในวัย 20 เป็นศิลปินที่ล้มเหลว ถังแตก
‎หมดศรัทธา ไร้เพื่อน
‎ผมเคยสัมภาษณ์คนที่เคยพบฮิตเลอร์
‎เธอบอกว่า "ฉันพบว่า ‎เขาไม่น่าประทับใจเอาเสียเลย
‎เขาดูผอมแห้งแรงน้อย ตอนจับมือมือก็เหนอะๆ"
‎ชายคนนี้สุดท้ายกลายมาเป็นคนที่มีเสน่ห์
‎ที่ครองใจคนทั้งประเทศใหญ่โต ‎ของยุโรปในศตวรรษที่ 20 ได้ยังไง
‎ที่จริงมันง่ายจะตายไป
‎ถ้าคุณอยากปกครอง
‎คุณต้องเชื่อก่อนว่าคุณทำได้
‎(กลยุทธ์เชื่อในตัวเอง)
‎ทรราชมี
‎ความเชื่อมั่นในความสามารถ ‎ของตัวเองแบบหลงผิดอย่างยิ่งยวด
‎พวกเขาต้องมีสิ่งนั้น
‎พวกเขามักมองตัวเองว่าเป็นผู้กู้อิสรภาพ
‎พวกเขามักจะโน้มน้าวตัวเองเป็นประจำ
‎ว่ามีเพียงพวกเขาที่จะช่วยโลก
‎และทำให้โลกนี้ดีขึ้นได้
‎พูดอีกอย่างก็คือพวกเขาเป็นคนพิเศษ
‎และอย่างที่เห็น ‎ฮิตเลอร์ไม่ใช่คนเดียวที่รู้สึกแบบนั้น
‎ฉายหนังเลย
‎ตามตำนานของเกาหลีเหนือ ‎ในช่วงเวลาที่คิมจองอิลถือกำเนิด
‎เกิดดาวดวงใหม่สว่างสุกใสบนท้องฟ้า
‎ปรากฏสายรุ้งคู่และฤดูหนาวกลายเป็นฤดูใบไม้ผลิ
‎ซัดดัม‎ ‎ฮุสเซนอ้างว่า ‎เขาได้รับการแต่งตั้งจากพระเจ้า
‎ให้ปกครองอิรักตลอดไป
‎และอ้างถึงการที่เขารอดตายหลายครั้ง ‎ว่าเป็นหลักฐานว่าพระเจ้าโปรดปรานเขา
‎ขณะที่ฟรองซัวส์ ดูวาลิเยร์ ‎จอมเผด็จการชาวเฮติอ้างว่า
‎ตัวเขาคือสิ่งอันเป็นอมตะ
‎ซึ่งพลังเวทย์ของเขาทำให้เกิด ‎การลอบสังหารประธานาธิบดีเคนเนดี้
‎ใครจะบอกได้ล่ะว่าไม่จริง
‎แต่คุณจะไปหาแหล่งความเชื่อ ‎เหนือธรรมชาติเช่นนี้ได้จากไหน
‎(ปี 1918 16 ปีก่อนฮิตเลอร์จะเป็นเผด็จการ)
‎ฮิตเลอร์อ้างว่าตัวเขาหาพบในที่ที่ใครก็คาดไม่ถึง
‎ในสนามเพลาะโชกเลือด ‎ของสงครามโลกครั้งที่หนึ่ง
‎วันหนึ่งขณะกำลังปฏิบัติหน้าที่ ‎เขาได้ยินเสียงกระซิบข้อความแปลกๆ
‎"ลุกไป"
‎สหายของเขาหลายคนตายคาที่
‎แต่ฮิตเลอร์โผล่ขึ้นมาโดยไร้รอยขีดข่วน
‎ต่อมาเมื่อสงครามใกล้จะจบ
‎ฮิตเลอร์และหน่วยของเขา ‎ถูกแก๊สมัสตาร์ดในสงครามอีเปรส์
‎ระหว่างพักฟื้นที่โรงพยาบาลใกล้เคียง ‎บาทหลวงบอกข่าวร้ายแก่ฮิตเลอร์
‎สงครามโลกครั้งที่หนึ่งจบลงแล้ว
‎เยอรมนียอมแพ้แล้ว
‎เขาตกใจมากจนสูญเสียการมองเห็น
‎เป็นการตาบอดจากสภาพทางจิตเวช
‎จากนั้นในก้นบึ้งของความสิ้นหวังนั้น
‎วิสัยทัศน์อันยิ่งใหญ่ต่ออนาคตของประเทศผุดขึ้น
‎จากจุดนี้ไปฮิตเลอร์มั่นใจ ‎ว่าเขาเกิดมาโดยมีจุดประสงค์พิเศษ
‎ฮิตเลอร์เคยกล่าวประโยคอันโด่งดังไว้ว่า
‎"ฉันเดินมุ่งหน้าสู่โชคชะตาของฉัน ‎ด้วยความมั่นใจในตัวเองของคนเดินละเมอ"
‎พอเขาเกิดพันธกิจต่อเยอรมนีแล้ว ‎เขาก็เข้าสู่โหมดขับเคลื่อนอัตโนมัติ
‎ไม่มีอะไรทำให้เขา ‎เบี่ยงเบนไปจากเป้าหมายนั้นได้
‎และนั่นคือความมั่นใจที่ ‎ทรราชในอนาคตต้องมีเหนือคนอื่น
‎แม้ว่าบางคนอาจใช้คำอื่น
‎ผู้มีความน่าจะเป็นเผด็จการมักจะหลงตัวเองมาก
‎มักเชื่อว่าตัวเองเป็นศูนย์กลางจักรวาล
‎และทุกอย่างต้องเป็นไปตามที่พวกเขาตั้งใจไว้
‎ซึ่งนี่ต่างจากคนธรรมดาทั่วไปมาก
‎มันอาจไม่ใช่เรื่องแย่ก็ได้
‎แต่ก่อนที่คุณจะรู้ชะตากรรมของคุณ
‎คุณยังมีอุปสรรคใหญ่ๆ ที่ต้องเอาชนะให้ได้อยู่
‎อย่างหนึ่งคือคุณยังไม่มีผู้ติดตามเลย
‎เพื่อจะเริ่มไต่เต้าขึ้นสู่อำนาจ
‎คุณต้องการสารที่จะปลุกจิตวิญญาณคน
‎และมีที่หนึ่งที่จะจุดติดแน่ๆ
‎(กลยุทธ์ขายความเจ็บแค้น)
‎ในโลกที่สมบูรณ์แบบ
‎สังคมของคุณไม่จำเป็น ‎ต้องให้ทรราชคอยบงการชี้นำ
‎แต่มองไปรอบๆ สิ ผู้คนกำลังโกรธ
‎และมองหาคนไว้ให้ชี้นิ้วกล่าวโทษ
‎แกมันปีศาจผู้ก่อการร้าย
‎อัจฉริยะจะเข้าใจธรรมชาติของความไม่พอใจ
‎ซึ่งมีอยู่แล้ว…
‎และนำเสนอตัวเอง ‎ว่าเป็นเครื่องมือที่จะเอาชนะมัน
‎เป็นเครื่องมือไว้เอาคืนคนที่คุณไม่พอใจ
‎คุณอยากให้คนสนใจคุณเหรอ คู่มือมีบอกไว้ชัดเจน
‎แสดงให้พวกเขาเห็นว่า ‎ศัตรูของพวกเขาคือศัตรูของคุณ
‎(พวกผู้ทรงภูมิ)
‎(พวกน่าสังเวช)
‎และคุณคือคนที่จะโค่นพวกนั้นลงได้
‎(พวกเสรีนิยม)
‎อย่างที่คนเหล่านี้ทำ
‎ตั้งแต่หนุ่มๆ มูอัมมาร์ กัดดาฟีผู้นำลิเบีย
‎มักจะปราศรัยต่อต้านสถาบันกษัตริย์ ‎ที่ได้รับการสนับสนุนจากตะวันตก
‎ที่เขาด่าว่าเสื่อม
‎และได้รับการยอมรับในฐานะ ‎วีรบุรุษเมื่อเขาปฏิวัติโค่นล้มกษัตริย์ลงได้
‎บิดาแห่งเกาหลีเหนือคิมอิลซุงโดดเด่นขึ้นมา ‎ด้วยการย้ำเตือนประชาชน
‎ถึงความอัปยศอดสูที่พวกเขาทนทุกข์อยู่
‎ด้วยน้ำมือของกองทัพญี่ปุ่น ‎ซึ่งยึดครองประเทศอยู่ในขณะนั้น
‎และเมื่ออีดี้้ อามินขึ้นสู่อำนาจ
‎เขาก็นำความไม่พอใจของชาวยูกันดา ‎พุ่งเป้าไปที่เจ้าอาณานิคมคนก่อนคืออังกฤษ
‎เราจะทำให้พวกเขาถูกขับไล่จากยูกันดา
‎ให้เห็นว่าลัทธิล่าอาณานิคมของอังกฤษจบลงแล้ว
‎หลังสงครามโลกครั้งที่หนึ่ง ‎เยอรมนีเกิดภาวะเงินเฟ้อรุนแรง
‎อัตราการว่างงานสูงมาก
‎และคนต้องหอบเงินเป็นปึกๆ ‎เพื่อซื้อขนมปังแค่ก้อนเดียว
‎และในหมู่มวลชนที่ท้อแท้สิ้นหวัง ‎คืออดอล์ฟ ฮิตเลอร์ในวัย 30 ปี
‎ผู้กำลังจะก้าวไปตาม ‎วิถีแห่งโชคชะตาของเขาขึ้นสู่อำนาจ
‎มิวนิกปี 1919
‎อดอล์ฟ ฮิตเลอร์เป็นศิลปินตกงาน ‎ที่มีเงินไม่กี่เหรียญในกระเป๋า
‎กับความคิดฝังหัวว่าทุกอย่างผิดพลาดตรงไหน
‎และต้องโทษใคร
‎ฮิตเลอร์ได้งานเป็น ‎เจ้าหน้าที่ข่าวกรองของกองทัพ
‎งานแรกของเขาคือการสังเกตการณ์
‎การประชุมของกลุ่มฝ่ายขวาที่ต่อต้านยิว ‎ที่เรียกว่าพรรคแรงงานเยอรมัน
‎หัวหน้าของฮิตเลอร์คาดหวังให้เขาอยู่นิ่งๆ
‎แค่คอยจดบันทึก ‎และรายงานกลับไปที่สำนักงานใหญ่
‎แต่ฮิตเลอร์ไม่เคยเก่งเรื่องทำตามคำสั่ง
‎ความโกรธแค้นและความคับข้องใจ ‎หลายต่อหลายปีพรั่งพรูออกมา
‎เขาด่าการสมรู้ร่วมคิดของชาวยิว ‎ที่เป็นตัวทำให้ศักดิ์ศรีของคนเยอรมันตกต่ำ
‎ก่อนที่เราจะไปต่อ ผมจะให้คนคนนี้บอกคุณ
‎เรื่องทฤษฎีสมคบคิดที่ฮิตเลอร์ขายให้คนก่อน
‎ฮิตเลอร์บอกว่าที่จริงแล้ว
‎พวกนักการเงินของวอลล์สตรีท ‎กับคอมมิวนิสต์ในมอสโก
‎ก็ร่วมมืออยู่ในแผนที่ว่าของพวกยิว
‎ฟังดูไร้สาระ
‎แต่นั่นคือสิ่งที่ฮิตเลอร์โน้มน้าวคนเยอรมันให้เชื่อ
‎จะไร้สาระหรือไม่คำพูดของฮิตเลอร์ก็จุดติด
‎ตอนนี้เมื่อเป็นสมาชิกพรรค
‎ฮิตเลอร์หมกมุ่นกับการ ‎ทำให้การปราศรัยของเขาสมบูรณ์แบบ
‎เนื้อหาในสุนทรพจน์ของเขา ‎ส่วนใหญ่เป็นความเกลียดชัง
‎พูดถึงความจำเป็นที่ต้อง ‎ชำระล้างเยอรมนีให้ปลอดยิว
‎พูดถึงความพยาบาทของเขา ‎ที่เยอรมนีถูกลบหลู่ให้เสียเกียรติ
‎มันเป็นศักดิ์ศรีของชาติ ‎ที่เยอรมนีต้องลุกขึ้นมาอีกครั้ง
‎ไม่นานฮิตเลอร์ก็ได้รับเลือกให้เป็นผู้นำพรรค
‎ซึ่งได้ชื่อใหม่ว่า
‎พรรคกรรมกรชาติสังคมนิยมเยอรมัน
‎หรือที่รู้จักกันในชื่อ "นาซี"
‎ตอนนี้ฮิตเลอร์มีเวทีที่จะระบายความโกรธแค้น
‎และมีกลุ่มผู้ติดตามที่ภักดีซึ่งตั้งใจฟังทุกคำที่เขาพูด
‎ชาวเยอรมันมากมายพบว่า ‎เขาพูดในสิ่งที่พวกเขาแอบคิดกันอยู่
‎แต่ไม่สามารถแสดงออกได้
‎ทำไมมันถึงได้ผลดีขนาดนี้
‎ก็เพราะคุณอนุญาตให้คนได้เป็นตัวของตัวเอง
‎ความคับข้องใจในสิ่งเดียวกันทำให้คนรวมตัวกัน
‎และมันรู้สึกดีมากเพราะคุณเป็นน้ำหนึ่งใจเดียวกัน
‎และคุณมีผู้นำที่แข็งแกร่ง
‎ที่นำคุณต่อสู้กับคนกลุ่มน้อยพวกนั้น
‎หรือสู้กับภัยคุกคามจากภายนอก
‎ยากที่จะเชื่อว่าคนเราจะชี้นิ้วโทษคนอื่น
‎ในความโชคร้ายของตัวเองได้เร็วมากใช่ไหม
‎(รณรงค์เยอรมันต่อต้านยิว ‎ซื้อของร้านคนเยอรมันเท่านั้น)
‎เราอย่าพยายามมองว่าคนเยอรมันในยุค 20
‎แย่กว่าเราในตอนนี้
‎ถ้าคุณรู้สึกอย่างจริงใจ
‎ว่ามีศัตรูแฝงอยู่ภายใน
‎คุณก็คงอยากให้นักการเมืองทำอะไรสักอย่าง
‎การนั่งเฉยๆ แล้วพูดว่า
‎"อย่างฉันน่ะไม่มีวันจะหลงเสน่ห์
‎ทรราชอย่างฮิตเลอร์แน่" น่ะมันง่าย
‎ผมบอกเลยว่าคุณจะหลงเขาแน่
‎แต่เพื่อจะให้ได้อำนาจเบ็ดเสร็จ
‎คุณต้องการมากกว่าสารที่กระตุ้นความสนใจ
‎คุณต้องขายคนส่งสารนั้นด้วย
‎ให้คู่มือเป็นเครื่องนำทางคุณสิ
‎(กลยุทธ์จงเป็นคนของประชาชน)
‎ในฐานะทรราชคุณจะ ‎กลายเป็นหน้าตาของประเทศ
‎และวิธีที่คุณจะนำเสนอใบหน้านั้น
‎จะขึ้นอยู่กับคุณเพียงผู้เดียว
‎แต่ในช่วงแรกของการเดินทางนี้
‎คู่มือเล่มนี้มีคำแนะนำที่เจาะจงมากๆ มาให้
‎ว่าจะตกแต่งภาพลักษณ์คุณยังไง
‎แสดงให้คนของคุณเห็นว่าคุณเป็นพวกเขา
‎อยากได้ตัวอย่างไหม
‎ผู้นำเผด็จการชาวอิตาลีเบนิโต มุสโสลินี
‎เรียกตัวเองอย่างภาคภูมิใจ ‎ว่าเป็น "คนของประชาชน"
‎โดยมักจะพูดถึงพื้นเพอันต่ำต้อย ‎ของการเป็นลูกชายช่างตีเหล็กจากเมืองเล็กๆ
‎ในช่วงที่เริ่มปกครองประเทศ
‎อีดี้ อามินขับรถจี๊ปไม่มีหลังคา ‎ด้วยตัวเองไปทั่วยูกันดา
‎และขึ้นชื่อเรื่องชอบแสดงฝีมือ ‎เล่นหีบเพลงในงานต่างๆ
‎ขณะที่มูอัมมาร์ กัดดาฟียังคง ‎ความเป็นชาวเบดูอินของเขาไว้
‎ด้วยการแต่งกายด้วยชุดประจำเผ่า ‎และขอพักในเต๊นท์เมื่อเขาเดินทาง
‎ใครจะทำให้ความฝันของประเทศเป็นจริง
‎ได้ดีกว่าคนที่รู้สึกอย่างที่พวกเขารู้สึก
‎ฝันอย่างที่พวกเขาฝันล่ะ
‎สัญลักษณ์ของทรราชที่ประสบความสำเร็จ
‎คือการที่พวกเขาหลอมตัวเองเข้ากับมวลชนได้
‎พวกเขาก้าวออกมาและพูดว่า ‎"ผมคือคุณ คุณคือผม
‎เราเป็นสิ่งมีชีวิตแบบรวมกลุ่ม"
‎ฮิตเลอร์มักจะพูดแบบนี้ในสุนทรพจน์
‎ผมสนใจแต่คนเยอรมันเท่านั้น
‎ผมเป็นคนของเยอรมันเท่านั้น ‎เพื่อคนเยอรมันผมยอมมอบกายถวายชีวิต
‎เมื่อคุณตั้งตัวเองเป็น "คนของประชาชน"
‎ความแตกต่างอยู่ที่สิ่งละอันพันละน้อย
‎ฮิตเลอร์ไม่แต่งตัวหรูหรา
‎เขาสวมแต่เครื่องแบบ
‎ความจริงที่ว่าเขาออกมาจาก ‎สนามเพลาะในสงครามโลกครั้งที่หนึ่ง
‎เขาเชื่อว่าสงครามทำให้ชายเป็นชายชาตรี
‎คุณตระหนักดีว่ามันสำคัญมาก
‎ที่ต้องชักชวนมวลชน ‎และผนึกการสนับสนุนให้แข็งแกร่ง
‎แล้วอันนั้นล่ะ
‎หนวดนั่นน่ะ
‎หนวดเปลี่ยนรูปไป
‎จากภาพยุคแรกๆ ของฮิตเลอร์ที่เราเห็น
‎ในสมัยสงครามโลกครั้งที่หนึ่ง
‎บางอย่างกระตุ้นให้เขาเปลี่ยนโฉม
‎ทฤษฎีหนึ่งคือเขาเล็มหนวด ‎แบบจักรพรรดิวิลเฮล์มทิ้ง
‎ในช่วงสงครามเพื่อให้เข้าใต้หน้ากากกันแก๊สได้
‎อีกทฤษฎีคือเขาโกนหนวด ‎เพื่อเลียนแบบวีรบุรุษร่วมสมัย
‎ฮานส์ โคเพน
‎บางทีฮิตเลอร์อาจจะไม่ได้คิดอะไร ‎ตอนโกนหนวดทรงอมตะออกมาก็ได้
‎แต่แค่บางครั้งว่าที่ทรราช
‎ก็แค่โชคดี
‎มันกลายเป็นหนวดทรงคลาสสิคทรงแปรงสีฟัน
‎ที่ผู้ชายชนชั้นกลางระดับล่างชอบไว้กัน
‎ทั่วยุโรป
‎สิ่งที่ฮิตเลอร์แสดงให้เห็นก็คือ ‎"ฉันมาจากภูมิหลังแบบนี้"
‎พอคุณเชื่อมความสัมพันธ์ ‎กับคนทั่วไปได้แน่นแฟ้นแล้ว
‎คุณอาจรู้สึกว่าโชคของคุณมาถึงแล้ว
‎แต่อย่าเพิ่งดีใจไป
‎ถ้าคุณอยากสร้างประวัติศาสตร์
‎คุณต้องจับคนให้ได้ในระดับที่ลึกกว่านี้
‎ระดับจิตใต้สำนึกของพวกเขา
‎(กลยุทธ์สร้างชื่อให้ขบวนการ)
‎(ปี 1920 ‎14 ปีก่อนฮิตเลอร์จะเป็นเผด็จการ)
‎หลังก่อตั้งขึ้นในโรงเบียร์ในยุค 20
‎พรรคนาซีก็เติบโตขึ้น
‎แต่ตอนนั้นมีพรรคฝ่ายขวาหลายสิบพรรค
‎ที่แข่งขันกันเพื่อกุมประเทศ
‎เช่นเดียวกับผลิตภัณฑ์ทั้งหลาย
‎ขบวนการที่เพิ่งแตกหน่อของคุณ ‎ถ้าอยากจะโดดเด่น
‎คุณก็ต้องมีกลยุทธ์การตลาดที่ยอดเยี่ยม
‎ขวด 192,000 ขวดผ่านที่นี่ไปทุกวัน
‎และฮิตเลอร์เป็นนักโฆษณาโดยกำเนิด
‎ราวกับว่าเครื่องจักรให้ชีวิตแก่ขวดพวกนี้
‎เปลี่ยนมันให้เป็นสัญลักษณ์ของตัวเรา
‎ที่เข้าแถวรออนาคต เคลื่อนไหว ‎โดยพลังที่อยู่เหนือการควบคุมของเรา
‎เข้าร่วมขบวนเพื่อไปยังจุดหมายที่ยังคงคลุมเครือ
‎ฮิตเลอร์รู้ถึงพลังของภาพลักษณ์
‎เขาตระหนักถึงพลังของการสร้างแบรนด์
‎คุณไม่เพียงแค่ต้องมีตัวคน
‎แต่คุณต้องมีรูปเคารพคู่กันไปด้วย
‎และเมื่อพูดถึงสัญลักษณ์เราคงต้องยอมรับ
‎ว่าอันนี้ทรงพลังมาก
‎แทบจะไม่มีตรายี่ห้อไหนที่ดังกว่า
‎รูปสวัสดิกะในวงกลมสีขาวบนธงสีแดง
‎มันอาจจะยังคงเป็นสัญลักษณ์ ‎ที่มีพลังที่สุดในโลกใบนี้
‎แต่ถึงสัญลักษณ์จะทรงพลังขนาดไหน
‎อำนาจที่แท้จริงของคุณก็คือคนของคุณ
‎ซึ่งต้องแต่งองค์ทรงเครื่อง ‎เพื่อความสำเร็จของคุณ
‎(ออกแบบโดยฮูโก บอสส์)
‎ฮิตเลอร์นำคำแนะนำในคู่มือหน้านี้ ‎มาทำให้เป็นจริงด้วยชุดทหารสีน้ำตาล
‎การได้แต่งเครื่องแบบ
‎และเป็นส่วนหนึ่งของสิ่งที่ยิ่งใหญ่กว่าตัวคุณเอง
‎ได้เป็นส่วนหนึ่งของขบวนการ ‎เป็นสิ่งที่มีความหมายมาก
‎ในจิตใต้สำนึกของคนเยอรมัน
‎เครื่องแบบนั้นหมายถึงการเสียสละ
‎หมายถึงหน้าที่ หมายถึงการเชื่อฟังและความภักดี
‎พูดอีกอย่างก็คือ
‎เมื่อคุณสวมเครื่องแบบก็แปลว่าคุณอยู่ในทีม
‎แล้วใครจะไม่อยากอยู่ในทีมล่ะ
‎การคล้อยตามกันเป็นหนึ่งใน ‎เป้าหมายหลักที่สำคัญ
‎ที่ทรราชพยายามให้ได้มา
‎เหตุผลที่บางครั้งพวกเขาประสบความสำเร็จ
‎น่าตกใจว่าคือการที่พวกเขาสามารถ ‎โน้มน้าวผู้ติดตามพวกเขา
‎ให้เชื่อว่านี่ไม่ใช่การคล้อยตามกัน
‎แต่เป็นความเป็นเอกภาพ
‎ด้วยการสร้างแบรนด์และความสามัคคี
‎ทำให้ไม่มีทางที่จะเมินเฉยต่อ ‎ขบวนการที่กำลังเติบโตของคุณได้
‎ฮิตเลอร์ดึงดูดผู้คนเข้ามา
‎ด้วยพิธีเฉลิมฉลองทางการเมือง
‎ทั้งตราสวัสดิกะ ‎คนสวมชุดเครื่องแบบเดินสวนสนาม
‎การชุมนุมถือคบเพลิง คำปราศรัยที่ทรงพลัง
‎คุณจะถูกยั่วให้อยากแน่ๆ ‎ก็ถ้าเราจะต้องมีส่วนในเรื่องนี้
‎และต้องร่วมเล่นไปด้วย ‎งั้นก็โดดเข้าร่วมเลยดีกว่า
‎ฟังดูน่าสนุก
‎แต่แค่เพราะคุณมอบการแสดงที่ดีกับรูปลักษณ์ที่เท่
‎ไม่ได้แปลว่าคุณจะได้ขึ้นสู่อำนาจแน่
‎คุณต้องขยายปฏิบัติการของคุณ
‎และการเลือกทีมงานที่ถูกจะสร้างความแตกต่าง
‎(กลยุทธ์สร้างกองกำลัง)
‎ไม่มีใครปกครองเพียงลำพัง
‎ไม่ว่าจะอีดี้ อามิน
‎หรือหลุยส์ที่ 14 ที่พูดว่า "เลอทัตเซต์มัว"
‎"ข้าคือรัฐ"
‎ไม่มีใครปกครองได้เพียงลำพัง
‎เมื่อพูดถึงการยึดครองอำนาจ ‎คุณต้องมีทีมที่คุณไว้ใจได้
‎เพื่อกระจายสารของคุณและคอยระวังหลังให้คุณ
‎เพื่อพิสูจน์สิ่งที่ผมพูด
‎พรรคพวกทหารที่สนิทกันของมูอัมมาร์ กัดดาฟี
‎ช่วยเขาก่อกบฎต่อกษัตริย์ลิเบีย
‎และตั้งรัฐบาลที่เขาจะบริหารไปอีก 40 ปี
‎ซัดดัม ฮุสเซนพึ่งพาญาติๆ สายตรง
‎หรือคนในเผ่าของเขาเป็นฐานสนับสนุนหลัก
‎ตลอดการปกครองของเขา
‎โจเซฟ สตาลินเลื่อนตำแหน่งให้ ‎ผู้สนับสนุนหลักๆ ในคณะกรรมการกลางโซเวียต
‎ซึ่งทำให้ในที่สุดเขาก็กำจัดคู่แข่ง
‎และยึดอำนาจทั้งหมดไว้ได้
‎แต่ตอนที่คุณสร้างทีมเพื่อให้ได้มาซึ่งอำนาจ
‎ไม่ใช่ว่าจะเป็นใครก็ได้
‎เช่นเดียวกับผู้นำทุกคน ‎คุณต้องการคนหลากหลายทักษะ
‎ที่สามารถสร้างวิสัยทัศน์คุณให้เป็นจริง
‎ผู้จัดมืออาชีพที่จะช่วยแผ่ขยาย ‎ขบวนการของคุณอย่างมีประสิทธิภาพ
‎ทหารผู้โหดเหี้ยม
‎ที่สามารถเกณฑ์คนอื่นให้มา ‎ใช้กำลังบังคับทำให้ความเพ้อฝันคุณเป็นจริง
‎ผู้ช่วยที่ไว้ใจได้ที่จะมาดูแล ‎ตารางงานที่ยุ่งวุ่นวายของคุณ
‎และบันทึกไข่มุกแห่งปัญญาของคุณ ‎ไว้ให้อนุชนรุ่นหลัง
‎และวีรบุรุษผู้ได้รับเหรียญตรา
‎เพื่อช่วยให้ชนชั้นสูงกระเป๋าหนักประทับใจ
‎เพราะราคาของการปฏิวัตินั้นไม่ถูก
‎และแน่นอนว่าคุณต้องคอย ‎เปิดหูเปิดตามองหาคนเก่งๆ
‎แต่เมื่อขบวนการของคุณเติบโตขึ้น
‎อาจมีบางคนอยากท้าทายอำนาจของคุณ
‎ดังนั้นอย่าลืมว่ามีคุณสมบัติหนึ่งที่อยู่เหนือสิ่งอื่นใด
‎สิ่งที่คุณต้องการคือคนที่คุณ ‎วางใจได้เรื่องความภักดี
‎และในเรื่องนั้นฮิตเลอร์ ‎สามารถวางใจชายคนนี้ได้เสมอ
‎ชายผู้ซึ่งกลายมาเป็นผู้ติดตามที่ภักดีต่อเขาที่สุด
‎โจเซฟ เกิบเบิลส์
‎เกิบเบิลส์บูชาฮิตเลอร์
‎เขาเคยได้ฟังฮิตเลอร์พูดครั้งหนึ่ง
‎แล้วเขาก็หลงใหลและพูดว่า "โอเค คนนี้แหละ"
‎เกิบเบิลส์เข้าใจพลังของสื่อสมัยใหม่
‎ของภาพยนตร์ ของการควบคุมสื่อ
‎และเขาเข้าใจพลัง ‎ของการตอกย้ำและการพูดซ้ำๆ
‎โจเซฟ เกิบเบิลส์กลายเป็น ‎หัวหน้าทีมโฆษณาชวนเชื่อ
‎แน่นอนความสามารถนั้นดี
‎แต่สิ่งสำคัญคือผู้ติดตามของคุณ ‎ต้องให้ความสำคัญกับคุณเหนือสิ่งอื่น
‎แม้แต่ในยามที่อะไรๆ ย่ำแย่มากๆ
‎เกิบเบิลส์เป็นผู้ศรัทธาที่แท้จริง ‎จนถึงวาระสุดท้ายที่หลุมหลบภัยในปี 1945
‎เขากับภรรยาวางยาลูกทั้งหกคน
‎แล้วก็กินยาฆ่าตัวตาย
‎เพราะเขานึกภาพโลกที่ไม่มีฮิตเลอร์ไม่ออก
‎นั่นล่ะความภักดี
‎ถ้าคุณทำตามคู่มือในการยึดอำนาจ
‎คุณระบุภารกิจศักดิ์สิทธิ์ของคุณได้แล้ว
‎ใช้ประโยชน์จากความโกรธของประชาชน
‎สร้างภาพความเป็น "สามัญชน"
‎และสร้างแบรนด์ที่ลืมไม่ลง ‎ให้กับขบวนการของคุณได้แล้ว
‎และตอนนี้คุณมีพรรคพวกที่ซื่อสัตย์ที่พร้อมจะลุยแล้ว
‎แต่ในขั้นตอนสุดท้ายสู่อำนาจ
‎คุณยังต้องการโอกาสให้คุณได้ลงมือ
‎และเมื่อมันมาถึงคุณจะต้องไม่พลาด
‎(กลยุทธ์เลือกเวลาที่จะโจมตี)
‎เมื่อความกดดันที่จะยึดกุมโอกาสเพิ่มขึ้น ‎จังหวะเวลาคือทุกสิ่ง
‎คุณต้องมีความอดทนเหมือนงูเห่าก่อนจะโจมตี
‎ต้องมีความสามารถ ‎ในการเล่นเกมที่ยาวนาน ในการรอ
‎เชื่อผมเถอะ ความอดทนของคุณ ‎จะได้รับการตอบแทน
‎ผมจะให้คุณดู
‎ตอนที่ซัดดัม ฮุสเซน ‎เป็นรองประธานาธิบดีของอิรัก
‎เขาใช้เวลาเป็นสิบปีสร้าง ‎หน่วยสืบราชการลับที่ภักดีต่อเขา
‎ก่อนจะใช้มันยึดอำนาจจากเจ้านายเขา
‎โจเซฟ สตาลินใช้เวลานานเจ็ดปี ‎เพื่อตีสนิทให้เลนินไว้ใจ
‎ก่อนที่บิดาแห่งรัสเซียจะให้เขาได้เข้ามาคุม
‎อีดี้ อามินแห่งยูกันดา
‎ค่อยๆ อดทนเพิ่มคนเผ่ากากวา ‎เผ่าของเขาเข้าไปในกองทัพ
‎ซึ่งต่อมาเป็นผู้ช่วยเขาโค่นล้มประธานาธิบดี
‎ฮิตเลอร์เกือบทำพลาดเพราะไม่สนใจบทเรียนนี้
‎และใจเร็วด่วนได้ลงมือ
‎(ปี 1923 ‎11 ปีก่อนฮิตเลอร์จะเป็นเผด็จการ)
‎โรงเบียร์พุตช์
‎ฮิตเลอร์จัดตั้งคณะปฏิวัติบ้าๆ ‎ที่ยังไม่สมควรแก่เวลานี่ขึ้นมา
‎หลักๆ คือเขาพยายามจะนำกลุ่มนาซีนี้
‎ออกไปตามถนนในมิวนิก
‎และพยายามจะจับพวก ‎ผู้นำทางการเมืองชาวบาวาเรีย
‎จับพวกเขาเป็นตัวประกัน ‎บังคับให้พวกเขาสละอำนาจ
‎เกิดการสื่อสารผิดพลาดมากมาย
‎ในที่สุดพวกเขาก็ออกจากโรงเบียร์ ‎แล้วก็ถูกตำรวจยิงใส่
‎เป็นความผิดพลาดครั้งใหญ่
‎(เรือนจำแลนด์สเบิร์ก)
‎ฮิตเลอร์ถูกส่งไปเรือนจำแลนด์สเบิร์ก
‎สื่อทั่วโลกขีดฆ่าเขาทิ้ง
‎มีข้อความคลาสสิคอันนึง ‎ผมว่าเป็นนิวยอร์กไทมส์นะที่เขียนว่า
‎"คาดกันว่าอีกไม่นานแฮร์ฮิตเลอร์ ‎จะเกษียณจากการเป็นบุคคลสาธารณะ"
‎และเขาก็เป็นเช่นนั้น ‎ไม่มีใครได้ข่าวคราวเขาอีก
‎(อวสาน)
‎จริงดิ
‎เขาอยู่ที่นั่นกับหนึ่งในสาวก ‎ที่ซื่อสัตย์ที่สุดของเขารูดอล์ฟ เฮสส์
‎และเป็นเฮสส์ที่เป็นคนโน้มน้าวเขา
‎ให้เริ่มเขียนประมาณว่าบันทึกขึ้นมา
‎และแน่นอนว่าบันทึกเล่มนี้ ‎ก็กลายเป็นหนังสือชื่อไมน์คัมพฟ์
‎"การต่อสู้ของข้าพเจ้า"
‎แต่การเขียนเป้าหมายลงในกระดาษ
‎กับการได้รับการปล่อยตัวจากคุก ‎หลังถูกจองจำเก้าเดือน
‎ไม่ได้เปลี่ยนโชคชะตาของฮิตเลอร์ได้ในทันที
‎ที่จริงทุกอย่างกลับแย่ลง
‎(ปี 1924 ถึง 1929 ยุคทองแห่งยุค 20)
‎ยุค 20 สุดเหวี่ยง
‎เป็นช่วงเวลาของการแสดงออก ‎อย่างอิสระเสรีและโอกาส
‎วิธีการแต่งตัวและการใช้ชีวิตของผู้คน
‎ผู้หญิงมีเสรีภาพมากขึ้น
‎มันน่าตื่นเต้นมาก
‎ไม่หรอก
‎สิ่งสุดท้ายที่คนอยากเป็นทรราชต้องการ ‎คือประชาชนที่มีความสุข
‎ยุค 20 เป็นยุคที่เงียบสงบสำหรับฮิตเลอร์
‎มันเป็นการต่อสู้ทางการเมือง
‎(พรรคนาซี 2.6%)
‎แต่โชคดีที่ช่วงเวลาดีๆ ไม่คงอยู่ตลอดไป
‎เดือนตุลาคมปี 1929 ตลาดหุ้นสหรัฐฯล่ม
‎และตลาดอื่นทั่วโลกก็ล่มตาม
‎ไม่นานหลังเศรษฐกิจตกต่ำ ‎นั่นคือตอนที่พรรคนาซีได้รับความนิยม
‎ก่อนเกิดภาวะเศรษฐกิจตกต่ำครั้งใหญ่ ‎ไม่ได้เป็นที่เล็งกันไว้
‎ว่าพวกเขาจะได้เป็นพรรคเสียงข้างมาก
‎เดือนกรกฎาคมปี 32 เป็นช่วงที่ ‎พรรคนาซีได้รับความนิยมสูงสุดที่ 37%
‎ดังนั้นฮิตเลอร์จึงได้เป็นนายกรัฐมนตรี
‎(30 มกราคม 1933 ‎ฮิตเลอร์ นายกรัฐมนตรีเยอรมนี)
‎อำนาจที่ฮิตเลอร์ได้มาเมื่อได้เป็นนายกฯ
‎ไม่ใช่อำนาจเบ็ดเสร็จ
‎เขาไม่ใช่ประมุขรัฐ ‎เหนือเขาก็ยังมีประธานาธิบดี
‎เขาต้องเริ่มฉกฉวยโอกาส
‎เพื่อจะทำให้เขากุมอำนาจได้มากขึ้น
‎ไม่มีอะไรเป็นโอกาสที่ดีไปกว่าวิกฤติดีๆ สักครั้ง
‎เหตุเพลิงไหม้ไรชส์ทาค ‎ทำให้เขามีโอกาสกระโจนเข้าใส่
‎(27 กุมภาพันธ์ 1933)
‎จะมีอะไรเลวร้ายไปกว่าการเห็น ‎ศูนย์กลางของรัฐบาลถูกเผาจนราบล่ะ
‎แต่ตอนที่ฮิตเลอร์มาถึงที่เกิดเหตุ ‎เขาดูไม่ค่อยตกใจแต่กลับเหมือนคิดอะไรได้
‎"ตอนนี้คุณกำลังได้รู้เห็นการเริ่มต้น ‎ยุคใหม่ของประวัติศาสตร์เยอรมัน"
‎เขาบอกนักข่าวเช่นนั้น
‎เขารีบไปที่สำนักงานหนังสือพิมพ์ของพรรคนาซี
‎และทำงานจนถึงรุ่งสาง
‎วันรุ่งขึ้นพาดหัวข่าวของฮิตเลอร์ ‎โทษคอมมิวนิสต์ว่าเป็นผู้วางเพลิงไรชส์ทาค
‎บางคนมีทฤษฎีที่ต่างออกไป
‎พวกเขาเชื่อว่าที่จริงเป็นสายลับนาซี
‎ที่ขึ้นตรงต่อฮิตเลอร์ที่เป็นผู้จุดไฟ
‎เพื่อจะหาเหตุเพิ่มความน่าเห็นใจ
‎ฮิตเลอร์ไม่สนเสียงกระซิบกระซาบ
‎เขาเรียกร้องให้เหล่ารัฐมนตรีในรัฐบาล ‎เซ็นพรก.ฉุกเฉินที่เขาเขียนขึ้น
‎เปลี่ยนเยอรมนีให้เป็นรัฐตำรวจ ‎ภายใต้การควบคุมของนาซี
‎แล้วเอาไปให้ประธานาธิบดี ‎พอล วอน ฮินเดนเบิร์ก
‎วอน ฮินเดนเบิร์กไม่อาจ ‎ต้านเจตจำนงของฮิตเลอร์
‎หรือวิกฤติอันยุ่งเหยิงของชาติได้
‎พรก.ฉุกเฉินมอบอำนาจ ‎ให้ฮิตเลอร์สั่งคุมขังฝ่ายตรงข้าม
‎ยุบทุกพรรคยกเว้นพรรคนาซีและปิดปากสื่อ
‎ฮิตเลอร์กำลังหาโอกาส
‎ที่จะยุติเสรีภาพของพลเมือง ‎และบดขยี้ฝ่ายตรงข้าม
‎และเขาก็หาพบ
‎พวกเผด็จการรู้โดยสัญชาตญาณ
‎ว่าเวลาคนถูกคุกคาม
‎พวกเขาจะมองหาผู้นำ ‎ผู้ใช้อำนาจเผด็จการที่แข็งแกร่ง
‎และสนับสนุนคนที่เข้มแข็ง
‎เวทีพร้อมแล้ว ตอนนี้เหลือแค่ว่าจะเป็นเมื่อไหร่
‎สิบเจ็ดเดือนต่อมา วอน ฮินเดนเบิร์กตาย
‎และอดอล์ฟ ฮิตเลอร์กลายเป็น ‎ทั้งนายกฯ และประธานาธิบดีของเยอรมนี
‎แค่ 16 ปีหลังรู้โชคชะตาตัวเอง ‎ในสนามเพลาะของสงครามโลกครั้งที่หนึ่ง
‎และเขาเพิ่งจะแค่เริ่มต้น
‎คนที่มาได้จนถึงจุดนี้ ขอแสดงความยินดีด้วย
‎คุณสร้างขบวนการ ‎และกุมบังเหียนแห่งอำนาจได้แล้ว
‎แต่ตอนนี้สำหรับข่าวร้าย
‎คุณไม่ใช่ไก่รองบ่อนอีกแล้ว
‎คุณคือคนคนนั้นแล้ว
‎ซึ่งหมายความว่าคุณมีเป้าอันยักษ์อยู่กลางหลัง
‎แล้วคุณจะรวบอำนาจให้มั่นคง
‎และควบคุมปรปักษ์คุณได้ยังไง
‎ขณะที่คุณเดินไปตามทางของการเป็นทรราช ‎ให้ซัดดัม ฮุสเซนมาตอบคำถาม
‎ซึ่งอยู่ในใจของทรราชมือใหม่ทุกคนดีกว่า
‎ว่าจะคอยกันพวกหมาป่าไว้ได้ยังไง
‎(คำบรรยายโดย วราภรณ์ วราสภานนท์)